Жуау де Гиляде
Приятелю, чудесно зная…

Превод от португалски: Симеон Хаджикосев, 1984

chitanka.info

Приятелю, чудесно зная,

че бе голяма любовта ти,

че господ-бог ни я изпрати

и много дълго тя изтрая,

ала сега ще ти призная:

                тя отлетя.

Ах, нашата любов без мяра!

Как с тебе вярвахме и двама,

че друга като нея няма,

освен на Бланшфльор и Флоара,

но модата труверска стара —

                тя отлетя.

Като в душевна слепотия

говорех с тебе непрестанно

за любовта ни постоянно

и лудостта не помрачи я,

но чувството, Жуан Гарсия,

                то отлетя.

Да, цялата ни лудост плитка,

                тя отлетя.

Отиде медената питка,

                отиде тя.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.